Selektívny modulátor estrogénových receptorov

Selektívny modulátor estrogénových receptorov (SERM, ang. selective estrogen receptor modulator) je liečivo zo skupiny gynekologík disponujúce antagonistickou aj agonostickou aktivitou na esterogénových receptoroch. Vysvetľuje sa to tým, že rôzne SERM vyvolávajú rôznu konformáciu estrogénového receptora, čím vznikajú komplexy ligand-receptor, na ktoré sa viažu koaktivátory alebo koreceptory. Zloženie koregulátorov je v rôznych tkanivách odlišné, preto je aj účinok SERM v rôznych tkanivách odlišný (v niektorých tkanivách SERM pôsobia ako agonisty estrogénových receptorov, v iných tkanivách zasa ako antagonisty estrogénových receptorov). 

Estrogénové receptory sa rozdeľujú na:

 ER-α (estrogénový receptor α): vyskytuje sa v mliečnej žľaze a maternici - naň pôsobia SERM ako antagonisty,
 ER-β (estrogénový receptor β): vyskytuje sa pečeni, kostre, kardiovaskulárnom systéme - nň pôsobia SERM ako agonisty.

Estrogén-dependentné tumory sú také, ktoré sa svoj rast vyžadujú estrogén, exprimujú estrogénové receptory. Blokáda estrogénových receptorov antiestrogénmi však vedie na úbytok kostnej hmoty, vážne nežiaduce účinky, ktoré môžu byť až život ohrozujúcimi. Z toho dôvodu boli vyvinuté SERM ako balanc medzi antiestrogénmi a terpaiou bez antiestrogénov.

Medzi selektívne modulátory estrogénových receptorov sa zaraďuje bazedoxifén, klomifén, ospemifén, raloxifén, tamoxifén, toremifén.

 Nafoxidín 
náhľad|nafoxidín
Nafoxidín bol prvým zástupcom selektívnych modulátorov estrogénových receptorov, ktorý bol vyvíjaný v 60. a 70. rokoch 20. storočia, pričom sa však ukázalo, že má výrazne fototoxické účinky a preto nebol nikdy schválený na klinické použitie.

 Klomifén 
náhľad|klomifén
Klomifén bol schválený v roku 1967 v USA na liečbu porúch ovulácie u žien, ktoré mali problém s počatím. Tiež sa využíva u anovulačných porúch menštručného cyklu, ktoré majú pôvod v hypotalame. Klomifén sa využíva u sekundárnej amenorey (nedostavení sa menštruácie) z rôznych príčin, okrem sekundárnej amenorey u porúch hypofýzy, štítnej žľazy, nadobličiek alebo u amenorey, ktorá je dôsledkom užívania antikoncepcie. Medzi ďalšie indikácie klomifénu patrí syndróm polycystických ovárií a oligomenorea.

Klomifén je stilbénový derivát, ktorý sa podáva perorálne. Klomifén pôsobí ako antagonista na estrogénové receptory v prednom laloku hypofýzy, pričom inhibuje negatívnu spätnú väzbu, ktorú na týchto receptoroch vyvoláva naviazenie estradiolu. To vedie na zvýšené vylučovanie gonadotropínov ako folikuly stimulujúceho hormónu FSH a luteinizačného hormónu LH. Zvýšené uvoľňovanie FSH vedie na zosilnené zrenie folikulov. Keďže sa klomifén podáva len niekoľko málo dní, nie je potrebné zvažovať jeho nežiadúce účinky vyplývajúce z dlhodobého podávania.

Terapia klomifénom sa realizuje tak, že sa klomifén podáva oäť dní v prvej polovici menštruačného cyklu, pričom táto cyklická liečba môže byť opakovaná najviac šesťkrát (raz za mesiac najviac v priebehu jedného polroka). Klomifén môže vyvolať prechodné zväčšenie vaječníkov, tvorbu ovariálnych cýst, pri dlhodobej terapii sa vyskytol aj karcinóm ovárií. Liečba klomifénom môže vyvolať neostré videnie s dvojitými kontúrami objektov, v priebehu terpaie by ženy nemali viezž motorové vozidlá. Po ukončení terapie klomifénom sa pozorovali viacpočetné tehotenstvá v 10 % prípadov.

 Tamoxifén 
náhľad|tamoxifén
Tamoxifén bol schválený v roku 1977 v USA. Dnes sa využíva ako adjuvantná terapia pri karcinóme prsníka u žien s pozitívnymi axilárnymi uzlinami, metastázujúceho karcinómu pŕs u žien a mužov (radí sa medzi antiestrogény). 

Tramoxifén je stilbénový derivát , ktorý blokuje proliferačnú aktivitu estrogénu na karcinóm prsníka. Tamoxifén zvyšuje klinické problémy, ktoré vyvoláva svojou antiestrogénnou aktivitou. Rizikové sú však agonistické estrogénové účinky, ktoré tamoxifén prejavuje u dlhodobého užívania ako profylaktika proti rakovine prsníka.

Tamoxifén nasadený po chirurgickom zákroku pri rakovine prsníka znižuje recidívu rakovinu v nasledujúcich 5 rokoch o 47 %.

 Raloxifén 
náhľad|188x188bod|raloxifén
Raloxifén sa využíva u postmenopauzálnych žien ako prevencia a liečba osteoporózy. Nevýhodou ne nárast tromboembólii pri užívaní raloxifénu. U žien v menopauze s vysokým rizikom invazívneho karcinómu pŕs sa tiež raloxifén využíva ako profylaxia.

Raloxifén je agonista na estrogénových receptoroch β. 

 Toremifén 
náhľad|toremifén
Toremifén bol schválený v roku 1997 na liečbu metastázujúceho karcinómu pŕs u postmenopauzálnych žien, ktorý exprimuje estrogénové receptory.

 Lasofoxifén 
Lasofoxifén bol schválený v roku 2009, ktorý sa však nezačal bežne pouižívať.

 Ospemifén 
Ospemifén sa v klinickej praxi začal používať v roku 2013, ktorý sa používa u stredne ťažkej a ťažkej dyspareúnie s syndrómom atrofie vagíny a vulvy v postmenopauze.

 Bazedoxifén 
Bazedoxifén bol schválený v roku 2013 na liečbu stredne ťažkých až ťažkých vazomotorických prejavov v období klimaktéria a v prevencii v postmenopauze proti osteoporóze. 

 Ormeloxifén 
Ormeloxifén je využívaný v Indii na kontolu počatia a u dysfunkčného maternicového krvácania.

 Referencie 

Kategória:Žena
Kategória:Gynekológia a pôrodníctvo
Kategória:Onkológia